L 2/16
ET
Euroopa Liidu Teataja
4.1.2023
KOMISJONI RAKENDUSMÄÄRUS (EL) 2023/6, 3. jaanuar 2023, millega lubatakse lasta uuendtoiduna turule šiitake-seene (Lentinula edodes) mütseeliga kääritatud herne- ja riisivalk ning muudetakse rakendusmäärust (EL) 2017/2470 (EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artikli 12 lõiget 1,
ning arvestades järgmist:
(1)
Määruses (EL) 2015/2283 on sätestatud, et liidus võib turule lasta ainult loa saanud ja liidu uuendtoitude loetellu kantud uuendtoitu.
(2)
Määruse (EL) 2015/2283 artikli 8 kohaselt võeti vastu komisjoni rakendusmäärus (EL) 2017/2470, (2) millega kehtestatakse liidu uuendtoitude loetelu.
(3)
12. detsembril 2019 esitas ettevõtja MycoTechnology, Inc. (edaspidi „taotleja“) komisjonile määruse (EL) 2015/2283 artikli 10 lõike 1 kohase taotluse lasta uuendtoiduna liidu turule šiitake-seene (Lentinula edodes) mütseeliga kääritatud herne- ja riisivalk.
Taotleja soovis kääritatud herne- ja riisivalku kasutada üldelanikkonnale ette nähtud pagaritoodetes, saia-leivatoodetes, krutoonides, pitsas, hommikusöögihelvestes, teraviljabatoonides, puuvilja-, marja- ja köögiviljapõhistes jookides, segamisvalmis joogipulbrites, kakaost ja šokolaadist kondiitritoodetes, piimatoodete analoogides ja kehakaalu alandamiseks ettenähtud piimavabades toidukorra toidu asendajates, hapendatud piimatoodetes, makarontoodetes, lihavalmististes ja lihatoodetes, (söömisvalmis) suppides ja supikontsentraatides või -pulbrites, salatites, lihaanaloogides, piimajookides ja kehakaalu alandamiseks ettenähtud toidukorra toidu asendajates.
(4)
12. detsembril 2019 esitas taotleja komisjonile taotluse kaitsta konfidentsiaalseid andmeid, mis olid esitatud taotluse toetuseks, nimelt protsessi üksikasjalikus kirjelduses (3) ning uuendtoidu koostise analüüsis (4) esitatud andmeid.
(5)
22. aprillil 2020 palus komisjon Euroopa Toiduohutusametil (edaspidi „toiduohutusamet“) hinnata uuendtoiduna šiitake-seene (Lentinula edodes) mütseeliga kääritatud herne- ja riisivalku.
(6)
Kooskõlas määruse (EL) 2015/2283 artikliga 11 võttis toiduohutusamet 28. veebruaril 2022 vastu teadusliku arvamuse „Safety of pea and rice protein fermented by Shiitake (Lentinula edodes) mycelia as a novel food pursuant to Regulation (EU) 2015/2283“ (5) (Määruse (EL) 2015/2283 kohase uuendtoidu šiitake-seene (Lentinula edodes) mütseeliga kääritatud herne- ja riisivalgu ohutus),
(1) ELT L 327, 11.12.2015, lk 1.
(2) Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).
(3) MycoTechnology, Inc. (2020, avaldamata).
(4) MycoTechnology, Inc. (2020 ja 2021, avaldamata).
(5) The EFSA Journal 2022; 20(4): 7205.